PolyAgent/wiki_georgian_en_parallel_20231101 huggingface dataset:
ეშტრელის ნაგაზი

ეშტრელის ნაგაზი — ძაღლის ჯიში, რომელიც გამოყვანილია პორტუგალიაში შუა საუკუნეებში.
ეს ყველაზე პოპულარული პორტუგალიური ჯიში პირენეის ნახევარკუნძულზე არსებულებიდან ერთ-ერთი უძველესია. მისი წინაპრები იყვნენ დასავლეთში მოხვედრილი ძველი აზიური მასტიფები და ესპანური მასტიფების ნათესავია. XX საუკუნის დასაწყისში ეს ჯიში დაზარალდა გერმანულ ნაგაზებთან არასწორი შეჯვარებისგან, მაგრამ ახლა დაუბრუნდა სუფთა საწყის ფორმას. ეშტრელის ნაგაზი საუკუნეების მანძილზე მწყემსავდა ფარებს და იცავდა მათ მგლებისგან. სქელი ბალანი, რომელიც განსაკუთრებით სქელია გრძელბალნიან სახეობაში, იცავს მას სიცივისგან. მიუხედავად იმისა, რომ დღესაც ეშტრელის ნაგაზი თავის პირვანდელ მოვალეობას ასრულებს, ეს მშვიდი ძაღლები კომპანიონის სახითაც ჰყავთ. პორტუგალიის საზღვრებს გარეთ მას ყველაზე მეტად აფასებენ დიდ ბრიტანეთში, სადაც ხშირად გამოფენებზეც გამოჰყავთ ხოლმე.
ეშტრელის ნაგაზი მთლიანობაში ჯანმრთელი ცხოველია, მიუხედავად იმისა, რომ ზოგჯერ გვხვდება მენჯ-ბარძაყის სახსრების დისპლაზია. მას მკაცრი აღზრდა სჭირდება. მის ბალანს განსაკუთრებული მოვლა სჭირდება, მისი შეფერილობა შეიძლება იყოს ხორბლისფერი, ზონარული, ვეფხვისებრი. კარგად იტანს სიცხეს, კარგი მოდარაჯეა. ვერ ეგუება ქალაქის პირობებში ცხოვრებას. აქვს საშუალო ზომის ოვალური თვალები.
რესურსები ინტერნეტში
ეშტრელის ნაგაზი (ინგლისური)
მეცხვარე და მოდარაჯე ძაღლები
პორტუგალიური წარმოშობის ძაღლის ჯიშები
როდოპის ნომი

როდოპის ნომი — ნომი საბერძნეთში, აღმოსავლეთი მაკედონია და თრაკიას რეგიონში. როდოპი ერთადერთი ნომია საბერძნეთში სადაც მოსახლეობის უმრავლესობა მუსლიმია — 51,8 %. ჩრდილოეთით ესაზღვრება ბულგარეთს, აღმოსავლეთით ევროსის ნომს, დასავლეთით ქსანთის ნომს, სამხრეთით ეგეოსის ზღვას.
ფართობი — 2543 კმ², მოსახლეობა — 110 538 ადამიანი. ადმინისტრაციული ცენტრი — ქალაქი კომოტინი.
მოსახლეობა
პოდოპი — მუსლიმი უმცირესობის კონცენტრაციის ადგილია საბერძნეთში. მუსლიმები როდოპის ნომის მთლიანი მოსახლეობის 51,8 % შეადგენენ.ქრისტიანი მოსახლეობა შედგება თითქმის მხოლოდ ბერძნებისაგან (48,2 %), რომელთა უმრავლესობა მეორე-მეოთხე თაობა არის ანატოლიიდან და აღმოსავლეთ თრაკიიდან დევნილი ბერძნების. მუსულმანთა უმრავლესობა — თურქი ეროვნებისაა.
რეგიონში დომინირებს ძირითადად ხმელთაშუაზღვიური კლიმატი, უფრო ცივია ჩრდილოეთი ნაწილი.
მუნიციპალიტეტები
პერიფერიული ერთეული როდოპი იყოფა 4 მუნიციპალიტეტად.
იხილეთ აგრეთვე
საბერძნეთის ნომები
რესურსები ინტერნეტში
საიტი
საბერძნეთის ნომები
თვრინი

თვრინი — სოფელი საქართველოში, იმერეთის მხარის ზესტაფონის მუნიციპალიტეტში (კლდეეთის თემი). მდებარეობს მდინარე ყვირილის ხეობაში. ზღვის დონიდან 220 მეტრი, ზესტაფონიდან 5 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 589 ადამიანი.
ისტორია
სოფელი თვრინი ისტორიულ წყაროებში პირველად მოხსენიებულია XVI საუკუნეში. სოფელში შემორჩენილია ფეოდალური ხანის ციხე-დარბაზი გალავნითა და საცხოვრებელი ნაგებობებით. შემორჩენილია ციხის აგურის თაღოვანი დიდი დარბაზი და წყარო. ციხე მეცნიერულად შეუსწავლელია. ციხესა და მის შემოგარენში ნაპოვნი ისტორიული ნივთები ინახება ზესტაფონის მხარეთმცოდნეობის მუზეუმში, ხოლო თუჯის ერთი ჭურვი კი საქართველოს ეროვნულ მუზეუმშია დაცული.
სოფელშია ასევე XIX საუკუნის ეკლესია.
ლიტერატურა
რესურსები ინტერნეტში
თვრინის რუკა
სქოლიო
ზესტაფონის მუნიციპალიტეტის სოფლები
შიპერკე

შიპერკე — ძაღლის ჯიში, რომელიც გამოყვანილია ბელგიაში XVI საუკუნეში.
ბელგიური ბარჟების ამ „პატარა კაპიტანის“ (სწორედ ასე ითარგმნება ფლამანდრიული სიტყვა Schipperke) ზუსტი წარმომავლობა ზუსტად ცნობილი არ არის, თუმცა ეს ჯიში უკვე მრავალი საუკუნეა არსებობს. ანატომიური თვალსაზრისით ეს ტიპური შპიცისმაგვარი ძაღლია. მიუხედავად იმისა, რომ შიპერკე ზომით პატარაა, მან შეინარჩუნა ქუჩის მებრძოლის ყველა თვისება. ეს ენერგიის გროვა ოდესღაც მღრღნელებისგან იცავდა ბარჟებს ფლანდრიისა და ბრაბანტის არხებზე და მეზღვაურებს არასასურველი სტუმრების მოახლოებას ამცნობებდა.
მას ხმელეთზეც იყენებდნენ ვირთხებზე, კურდღლებზე და თხუნელებზე სანადიროდ. სიცოცხლის მოყვარული პატარა შიპერკე შესანიშნავი კომპანიონია. შიპერკე კარგად უძლებს სიცივეს, ქალაქის პირობებში ცხოვრებას, ადვილად იწვრთნება, კარგი მოდარაჯეა. აქვს უხეში ბალანი, დაკუნთული, ძლიერი უკანა თათები, წინა კიდურები სწორია, ყველაზე გრძელი ბალანი კისერზეა. პატარა, მუქი-ყავისფერი თვალები ოვალურია.
რესურსები ინტერნეტში
შიპერკე
შპიცისმაგვარი ძაღლები
ბელგიური წარმოშობის ძაღლის ჯიშები
1558

1558
მოვლენები
7 იანვარი : საფრანგეთმა ინგლისს კონტინენტზე ამ უკანასკნელის ბოლო სამფლობელო, კალე, წაართვა.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
15/18 აპრილი : ჰიურემ სულთანი — ოსმალეთის სულთნის, სულეიმან დიდებულის კანონიერი მეუღლე.
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
17 ნოემბერი : მერი I — ინგლისისა და ირლანდიის დედოფალი (დ. 1516)
დეკემბერი
თარიღი უცნობია
გერმანია 1928 წლის ზაფხულის ოლიმპიურ თამაშებზე

გერმანია 1928 წლის ზაფხულის ოლიმპიურ თამაშებზე
გერმანიამ ზაფხულის ოლიმპიურ თამაშებზე მეექვსედ იასპარეზა 1928 წელს, ნიდერლანდების დედაქალაქ ამსტერდამში. ამ თამაშებზე მათ სხვადასხვა სინჯის 31 მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1928 წლის ზაფხულის ოლიმპიურ თამაშებზე
გერმანია ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
ეკვადორი 2000 წლის ზაფხულის ოლიმპიურ თამაშებზე

ეკვადორი 2000 წლის ზაფხულის ოლიმპიურ თამაშებზე
ეკვადორმა ზაფხულის ოლიმპიურ თამაშებზე მეათედ იასპარეზა 2000 წელს, ავსტრალიის ქალაქ სიდნეიში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 2000 წლის ზაფხულის ოლიმპიურ თამაშებზე
ეკვადორი ზაფხულის ოლიმპიურ თამაშებზე
სამხრეთ ამერიკის ქვეყნები ზაფხულის ოლიმპიურ თამაშებზე
სილმარილიონი

სილმარილიონი — ჯ. რ. რ. ტოლკინის ხელნაწერების კრებული, რომლებიც მის სიცოცხლეში დაუსრულებელი დარჩა და მხოლოდ 1977 წელს გამოიცა, მისი შვილის, კრისტოფერ ტოლკინის მიერ, გაი გევრიელ კეის დახმარებით. „სილმარილიონი“, ტოლკინის სხვა ნაწარმოებებთან ერთად, ქმნის ვრცელ, თუმცა არასრულ აღწერას იმ მოვლენებისა, რომლებიც შუახმელეთის ქრონიკიდან არის და წინ უსწრებდა რომანებში „ჰობიტი“ და „ბეჭდების მბრძანებელი“ აღწერილ მოვლენებს.
„ბეჭდების მბრძანებლის“ გამოცემამდე, ტოლკინის გამომცემელი ითხოვა წარმატებული „ჰობიტის“ გაგრძელების შექმნას. ტოლკინმა მას წარუდგინა „სილმარილიონის“ ადრეული ხელნაწერები. მაგრამ გამომცემელმა უარი თქვა მის დაბეჭდვაზე, ვინაიდან შინაარსი მისთვის სრულიად ბუნდოვანი იყო. ამის შემდეგ ტოლკინმა დაიწყო მუშაობა „ბეჭდების მბრძანებლის“ პირველ თავზე, „ნანატრი წვეულება“.
„სილმარილიონის“ არსებული გამოცემა შედგება ხუთი კარისგან. პირველი, „აინულინდალე“, განიხილავს ეას შექმნის ისტორიას. მეორეა „ვალაქუენტა“ - ვალართა და მაიართა აღწერით, რომლებიც ეას ღვთაებები არიან. ძირითადი კარია „ქუენტა სილმარილიონი“, რომელშიც მოთხრობილია პირველ ეპოქამდე და პირველ ეპოქაში მომხდარი მოვლენები, დაკავშირებული სილმარილების ძიებასთან. მეოთხე კარია „აკალაბეთი“, რომელიც მეორე ეპოქაში ნუმენორის განადგურებას აღწერს. ბოლო კარია „ძალაუფლების ბეჭდებისა და მესამე ეპოქის შესახებ“ — შემდგომი და „ბეჭდების მბრძანებელში“ აღწერილი მოვლენების ზოგადი აღწერით.
თავდაპირველად ხუთივე კარი დამოუკიდებელი ნაწარმოებების სახეს ატარებდა, მაგრამ მათი ერთად გამოცემის ჩანაფიქრი კრისტოფერ ტოლკინს ეკუთვნოდა.
წიგნის შესახებ
სილმარილიონმა დიდი როლი ითამაშა ტოლკინის მოყვარულთათვის - მან პასუხი გასცა ბევრ კითხვაზე, რომელიც „ბეჭდების მბრძანებლის“ და „ჰობიტის“ კითხვისას ჩნდებოდა. თავად წიგნი წარმოადგენს არდის ისტორიის ყველაზე მთავარი მოვლენების ქრონოლოგიურ აღწერას, დაწყებული სამყაროს შექმნიდან.
რესურსები ინტერნეტში
წიგნის ისტორია
სილმარილიონის ქრონოლოგია
Tolkien Online
Chronology of The Silmarillion
Guide to U.S. editions of Tolkien books including The Silmarillion
სქოლიო
ჯ. რ. რ. ტოლკინის ნაწარმოებები
1977 წლის ლიტერატურული ნაწარმოებები
ინგლისური ლიტერატურა
ეპიკური რომანები
ქიჩიქ-ყარამურადი

ქიჩიქ-ყარამურადი — სოფელი აზერბაიჯანში, გადაბეის რაიონში. მოსახლეობის რაოდენობა — 1 466 კაცი.
რესურსები ინტერნეტში
გადაბეის რაიონის სოფლები
დანალექი ქანები

დანალექი ქანები — ოკეანურ, ზღვიურ, ტბიურ აუზებში, ჭაობებსა და მდინარეებში დედამიწის ქერქის გამოფიტვისა და ვულკანიზმის პროდუქტების, აგრეთვე ორგანული ნაშთების დალექვისა და მათი დიაგენეტურ-კატაგენეტური გარდაქმნის შედეგად წარმოქმნილი ქანები. დანალექი ქანების წარმოშობა ანუ ლითოგენეზისი რთული და ხანგრძლივი პროცესია, რომელიც ეგზოგენური და ენდოგენური ფაქტორების ერთობლივი მოქმედებით ხორციელდება.
გეოტექტონიკური ნიშნების მიხედვით განარჩევენ გეოსინკლინურ, ბაქნურ ან გარდამავალი ზონის დანალექ ქანებს, ხოლო სედიმენტაციის გარემოს მიხედვით — ზღვიურ, ტბიურ, მდინარეულ, ჭაობის, მყინვარულ, ეოლურსა და სხვ.
ნივთიერი შედგენილობისა და წარმოშობის პირობების მიხედვით გამოიყოფა დანალექი ქანების სხვადასხვა ჯგუფი: მექანიკური ნალექები —
კონგლომერატები, ბრექჩიები, ქვიშაქვები, (არკოზული, გრაუვაკული, ტუფიტური), ალევროლითები, პელიტოლითები; ქიმიური და ბიოგენური ნალექები — კირქვები, დოლომიტები, თაბაშირ-ანჰიდრიტები, ევაპორიტები, ლატერიტ-ბოქსიტები, სილიციტები, ფოსფორიტები, ნახშირები, საწვავი ფიქლები და სხვ.
დანალექი ქანების დამახასიათებელი ნიშანია შრეებრიობა (ასახავს დალექვის პირობებს). აგრეთვე განამარხებული ფლორისა და ფაუნის შემცველობა (განსაზრვრავს დანალექი ქანების გეოლოგიურ ასაკს, აუზის ფიზიკურ-ქიმიურ და ეკოლოგიურ პირობებს).
იხილეთ აგრეთვე
მაგმური ქანები
მეტამორფული ქანები
რესურსები ინტერნეტში
დანალექი ქანები ენციკლოპედია ბრიტანიკა
ლიტერატურა
Основы литологии, 3 изд., Л., 1969;
Логвиненко Н. В., Петрография осадочных пород, 2 изд., М., 1974.
პეტროლოგია
კანზაფაროვო

კანზაფაროვო — სოფელი რუსეთში, ბაშკირეთში, ზილაირის რაიონში. მიეკუთვნება კანზაფაროვოს სოფსაბჭოს. რაიონულ ცენტრ ზილაირიდან განლაგებულია 25 კილომეტრში, ხოლო უახლოეს რკინიგზის სადგურ სიბაიდან 98 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 45 ადამიანი. მოსახლეობის უმრავლესობას ბაშკირები შეადგენენ.
სქოლიო
ზილაირის რაიონის სოფლები
შემცდარი

შემცდარი – ირლანდიელი რომანისტისა და კინორეჟისორის ნილ ჯორდანის რომანი, რომელიც გამოქვეყნდა 2011 წელს ჯონ მიურეის მიერ დიდ ბრიტანეთში და Soft Skull Press-ის მიერ აშშ-ში. მან მოიგო როგორც Irish Book Award, ასევე Kerry Group Irish Fiction Award-ი.
მოკლე შინაარსი
რომანი მოთხრობილია კევინ ტანდერის თვალთახედვით, რომელიც იზრდება 1960-იანი წლების დუბლინში, ბრემ სტოკერის სახლის მეზობლად. კევინს ჰყავს ორეული, ჯერალდი, რომელშიც ხშირად ცდებიან. ჯერალდი ცხოვრობს უფრო დახვეწილ პალმერსტონის პარკში და სწავლობს ბელვედერის კოლეჯში. თხრობა იწყება ჯერალდის დაკრძალვით, სადაც კევინი შეხვდება ჯერალდის ქალიშვილ ემილის. რომანის დარჩენილი ნაწილი ემილისათვის დაწერილი ახსნის ფორმას იღებს იმის შესახებ, თუ როგორ იყო გადაჯაჭვული მისი და მამამისის ცხოვრება წლების განმავლობაში.
გამოცემის ისტორია
2011, დიდი ბრიტანეთი, ჯონ მიურეი გამოცემის თარიღი 06 იანვარი 2011
2011, დიდი ბრიტანეთი, ჯონ მიურეი გამოცემის თარიღი 06 იანვარი 2011
2011, დიდი ბრიტანეთი, ჯონ მიურეი გამოცემის თარიღი 23 ივნისი 2011
2011, აშშ, Soft Skull Press გამოცემის თარიღი, 20 დეკემბერი 2011
სქოლიო
ინგლისური წიგნები
სუგოვუშანი (მრავალმნიშვნელოვანი)

სუგოვუშანი (მრავალმნიშვნელოვანი)
სუგოვუშანი შეიძლება აღნიშნავდეს:
სუგოვუშანი — სოფელი აზერბაიჯანში, დაშქესანის რაიონში.
სუგოვუშანი — სოფელი აზერბაიჯანში, საბირაბადის რაიონში.
სუგოვუშანი — სოფელი აზერბაიჯანში, ტერტერის რაიონში.
ადოლფი (გერმანიის მეფე)

ადოლფი (გერმანიის მეფე)
ადოლფ ნასაუელი (გ. 2 ივნისი, 1298) — გერმანიის მეფე 1292–1298 წლებში.
გერმანიის მეფედ არჩევამდე ადოლფი იყო ნასაუს გრაფი, ცხოვრობდა ვაისბადენში და სხვა დიდებულებს ემსახურებოდა. იგი ლამაზი და ძლიერი მამაკაცი იყო, ძლიერი მეომარი, განთქმული პირდაპირობით და განათლებით.
ადოლფი გერმანიის მეფედ 1292 წლის მაისში აირჩიეს, გარდაცვლილი რუდოლფ I ჰაბსბურგის ნაცვლად. გერმანელ დიდებულებს იმედი ჰქონდათ რომ ადოლფი უფრო მორჩილი იქნებოდა ვიდრე რუდოლფ ჰაბსბურგი. იგი მართლაც ბევრს დაპირდა კენჭისყრამდე, მაგრამ არჩევის შემდეგ კურფიურსტებისთვის სრულიად მოულოდნელად მოიქცა. იგი რუდოლფის მსგავსად ცდილობდა შეესყიდა მემკვიდრეობითი მამულები.
მან მოლაპარაკებები დაიწყო ინგლისის მეფე ედუარდ I-თან და დაპირდა საფრანგეთის წინააღმდეგ ომის დაწყებას, რისთვისაც 100 000 გირვანქა სტერლინგი მიიღო, მაგრამ ადოლფმა მოატყუა ინგლისის მეფე. ამ ფულით მან აღჭურვა ჯარი და 1294 წელს ჩაერია ტიურინგის ლანდგრაფისა და მისი პირველი ქორწინების შვილების ომში. ამ ომით ადოლფის მტრებმა ისარგებლეს და მის წინააღმდეგ გაილაშქრნენ. 1298 წლის თებერვალში გერმანელი დიდებულები ვენაში შეიკრიბნენ და ავსტრიის ჰერცოგ ალბრეხტთან მოილაპარაკეს ადოლფის ჩამოგდების თაობაზე. ადოლფსა და ალბრეხტს შორის ომი დაიწყო. ივნისში კურფიურსტები მაინცში შეიკრიბნენ და განაცხადეს, რომ ართმევენ მეფეს ძალაუფლებას და დაადანაშაულეს ადოლფი სამოქალაქო ომის გაჩაღებაში, ეკლესიის შეურაცხყოფაში და დიდებულთა უფლებების დარღვევაში. ახალ მეფედ ალბრეხტ ავსტრიელი გამოაცხადეს.
ალბრეხტი გელგეიმის მახლობლად გამაგრდა. 2 ივნისს, გამთენიისას ადოლფმა შეუტია ავსტრიელებს. მათ მოჩვენებით უკან დაიხიეს და მეფის ჯარები მხედრებისთვის არახელსაყრელ პოზიციაზე შეიტყუეს. გაჩაღდა ბრძოლა, ადოლფი ჯარისკაცებთან ერთად იბრძოლა და შუადღისკენ იგი მოკლეს.
ლიტერატურა
Рыжов, K. (1999). Энциклопедия - Все монархи мира - Западная Европа. Вече, Москва.
Herde, Peter (1995). "From Adolf of Nassau to Louis of Bavaria, 1292-1347," in
რესურსები ინტერნეტში
Bibliography of King Adolf of Nassau (1292-1298). .
გერმანიის მეფეები
საღვთო რომის იმპერატორები
გარდაცვლილი 2 ივნისი
გარდაცვლილი 1298
ბრძოლის ველზე დაღუპული მონარქები
Tubular Bells II Live

Tubular Bells II Live — მაიკ ოლდფილდის მიერ 1992 წლის სექტემბერში ედინბურგის სასახლეში გამართული კონცერტის ჩანაწერი, გამოცემული 1992 წელს. კონცერტზე შესრულდა მისი იმ დროისთვის უკანასკნელი სტუდიური დისკის Tubular Bells II კომპოზიციები. კონცერტს დაესწრო 8000 ადამიანი.
სიმღერების სია
Sentinel
Dark Star
Clear Light
Blue Saloon
Sunjammer
Red Dawn
The Bell
Weightless
The Great Plain
Sunset Door
Tattoo
Altered State
Maya Gold
Moonshine
Reprise
სქოლიო
მაიკ ოლდფილდის ვიდეო ალბომები
საკონცერტო ვიდეო ალბომები
1992 წლის ვიდეო ალბომები
1992 წლის საკონცერტო ალბომები
Warner Bros. Records-ის ვიდეო ალბომები
ოქსენშერნას სასახლე

ოქსენშერნას სასახლე ჟან დე ლა ვალეს დიზაინით შეიქმნა ძლევამოსილი კანცლერის ალექს ოქსენშერნას დაკვეთით, მის გარდაცვალებამდე სულ ცოტა ხნით ადრე, 1653 წელს შვედეთის დედაქალაქ სტოკჰოლმში. დღეს არსებული შენობა მხოლოდ ფრთაა იმხანად ჩაფიქრებული უზარმაზარი სასახლისა, რომელსაც რომაული იერი და დეკორატიულად გამოყვანილი სარკმლები უნდა ჰქონოდა გლუვ კედლებზე. ურბანულ დაგეგმარებასთან შეხამებული სასახლის უკანა ფასადი ქუჩაზე გადიოდა, რომელიც თავის მხრივ, ფასადს პერპენდიკულარულად გასდევდა. ნაგებობა უნიკალურია კარგად შემონახული გარესახის გამო, დეკორაციებისა და ხუთიარუსიანი ბელეტაჟების ჩათვლით, ასევე ინტერიერის, მე-17 საუკუნის დეკორატიული ანჯამების წყალობით. წოდების მიუხედავად, ოქსენშერნას დინასტიას აქ არასდროს უცხოვრია, სასახლე დასრულების შემდეგ მხოლოდ ოფისის როლს ასრულებდა მე-17 საუკუნის დამდეგამდე, როდესაც შენობა შვედეთის ბანკის ექვივალენტმა უწყებამ დაიკავა. სასახლის შენობა მას მერე სახელმწიფოს საკუთრებაში.
სტოკჰოლმი
გორგია

გორგია (დ. ძვ. წ. 483 — გ. ძვ. წ. 375) — XI საუკუნის ძველი ბერძენი სოფისტი და რიტორიკოსი. იყო სიცილიის ქალაქ ლეონტინედან. მონათმფლობელური დემოკრატიის მომხრე. მისი შრომები არ შემონახულა. გორგიას შეხედულებები ცნობილია პლატონის, არისტოტელეს და სექსტუს ემპირიკუსის ნაწერებიდან. გორგიამ ელეელთა სკოლის და ზენონის აპორიების გავლენით შექმნა ტრაქტატი „არარსებულის, ანუ ბუნებისთვის.“
ლიტერატურა
წერეთელი ს., „ანტიკური ფილოსოფია“, თბილისი, 1968.
რესურსები ინტერნეტში
სქოლიო
დაბადებული ძვ. წ. 483
გარდაცვლილი ძვ. წ. 375
სოკრატემდელი ფილოსოფოსები
Glonti

Glonti
The Glonti is a Georgian family name from the Guria region in western Georgia.
The Glonti family name comes from these towns of Guria: Aketi, Askana, Atsana, Bakhvi, Bokhvauri, Bukistsikhe, Buknari, Gomi, Gurianta, Dvabzu, Vakijvari, Zomleti, Tkhinvali, Konchkati, Laituri, Lanchkhuti, Likhauri, Makvaneti, Mamati, Machkhvareti, Meleqeduri, Meria, Natanebi, Nasakirali, Nagobilevi, Nigvziani, Ninoshvili, Ozurgeti, Silauri, Supsa, Ureki, Pampaleti, Kvenobani, Grmagele, Shemokmedi, Shroma, Shua Partskhma, Shukhuti, Chibati, Chochkhati, Tskhemliskhidi, Tchanieti, Jumati and Jurukhveti.
References
Georgian-language surnames
გომბორის ამაღლების ეკლესია

გომბორის ამაღლების ეკლესია — არქიტექტურული ძეგლი საგარეჯოს მუნიციპალიტეტის სოფელ გომბორის ჩრდილოეთით 2-2,5 კილომეტრზე. სავარაუდოდ თარიღდება განვითარებული შუა საუკუნეებით.
ეკლესია დარბაზულია. სამხრეთიდან მას მინაშენი ეკვროდა, რომელიც ეკლესიის ძირითად ნაწილთან წყობით იყო დაკავშირებული. ძეგლი ძლიერ დაზიანებულია. ამჟამად მისგან, აფსიდის შესაბამისი გვერდებითურთ, შემორჩენილია: სამხრეთ-აღმოსავლეთ და ჩრდილო-აღმოსავლეთ კუთხეები და სამხრეთი კედელი. თუმცა, წყობის მნიშვნელოვანი ნაწილი მათაც აკლია. სამხრეთი კედელი აფსიდის შესაბამის მხართან ახლოს, გახეთქილია, კედლის დასავლეთ ნაწილი დაძრულია და გადაქცევის პირასაა მისული. დასავლეთ და ჩრდილოეთ კედლების კვალიც კი აღარ ჩანს. ეკლესიის შიგნით ამოსულია ხეები. ინტერიერი 1-1,5 მეტრ სიმაღლეზე მიწითა და ქვებითაა ამოვსებული, მინაშენი კი მთლიანად დანგრეულია.
ეკლესიის შემორჩენილი კედლები ქვიშაქვის ახვადასხვა ზომის, სრულიად დამიშავებილი, ნატეხი ქვითა და კირის დუღაბითაა ნაგები. წყობაში, ალაგ-ალაგ ჩართულია ლოდებიც. წყობა ქაოსურია.
ეკლესიის შესასვლელი სამხრეთიდან, მინაშენიდან ჰქონდა. კარი გარედან მთლიანი, მოგრძო ქვითაა გადახურული, შიგნით კი - თხელი ქვებით გამოყვანილი თაღით, რომელიც ფორმით ნახევარწრეს უახლოვდება. ჰქონდა თუ არა ეკლესიას კიდევ სხვა შესასვლელი, გათხრა-გასუფთავების გარეშე დადგენა შეუძლებელია.
აფსიდს, როგორც ეს შემორჩენილი ნაწილებიდან დგინდება, ნახევარწრიული მოხაზულობა ჰქონია. აფსიდის ჩრდილოეთ გვერდში, იქ, სადაც კედელი ყველაზე თხელია, მცირე ზომის ოთკუთხა ნიშაა. მსგავსი ნიშაა აფსიდის სამხრეთ გვერდშიც ყოფილა მოწყობილი (შემორჩენილია ნაწილი). აფსიდის კუთხებიდან მხოლოდ სამხრეთისღაა შემორჩენილი, რომელიც თითქმის მთელ სიმაღლეზე დგას. აფსიდი დასრულებული იყო კონქით. მისი წყობის რამდენიმე ქვა აფსიდის ჩრდილოეთ გვერდს შემორჩა.
სამხრეთ კედელში, შესასვლის ასწვრივ, კედლის კონტურის მიხედვით ჩანს, რომ ამ ადგილას სარკმელი იყო გაჭრილი.
ეკლესიის მინაშენიდან შემორჩენილია მხოლოდ კამარის ნაშთი, რომელიც სამხრეთ კედელს თითქმის აღმოსავლეთ კიდემდე გასდევა. აქედან ირკვევა, რომ მინაშენი უაფსიდო იყო და აღმოსავლეთით სწორი კედლით სრულდება.
ლიტერატურა
საგარეჯოს მუნიციპალიტეტის ტაძრები
Xanmədbinə

Xanmədbinə is a village in the municipality of Dombabinə in the Zaqatala Rayon of Azerbaijan.
References
Populated places in Zaqatala District
დომინიკა სობოლსკა

დომინიკა სობოლსკა (დ. 3 დეკემბერი, 1991) — ბელგიელი ფრენბურთელი. 2011 წლიდან თამაშობს ბელგიის ქალ ფრენბურთელთა ნაკრებში. 2019 წელს ითამაშა ქალ ფრენბურთელთა ევროპის ჩემპიონატზე.
რესურსები ინტერნეტში
cev.eu
დაბადებული 3 დეკემბერი
დაბადებული 1991
ბელგიელი ქალი ფრენბურთელები
ლიხარი

ლიხარი — მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის ვალიე-დელ-ალმანსორის კომარკის შემადგენლობაში. ფართობი — 28,0 კმ². მოსახლეობა — 390 კაცი (2020 წ.).
იხილეთ აგრეთვე
ალმერიის მუნიციპალიტეტები
რესურსები ინტერნეტში
ლიხარის მუნიციპალიტეტის ოფიციალური საიტი
სქოლიო
ალმერიის მუნიციპალიტეტები
აუდი (ინდოეთი)

აუდი (ინდოეთი)
აუდი — ისტორიული ოლქი ჩრდილოეთ ინდოეთში, მდინარე განგის შუაწელში. სახელი ეწოდა ძველი ქალაქის - აიოდჰიას (შუა საუკუნეებში ავადჰი) მიხედვით. შუა საუკუნეებში შედიოდა განგის ველზე წარმოქმნილი დიდი სახელმწიფოების შემადგენლობაში. XVIII საუკუნის 20-იანი წლებიდან, დიდ მოგოლთა მეფისნაცვალმა აუდში, საადათ-ხანმა, მის ფაქტობრივ დამოუკიდებლობას მიაღწია. XVIII და XIX საუკუნის დასაწყისში, აუდი ინდოეთის ერთ-ერთი მნიშვნელოვანი სამთავრო იყო. აქტიურად ებრძოდა ბრიტანეთის ოსტინდოეთის კომპანიას, მაგრამ 1746 წელს, ბუქსარის ბრძოლაში დამარცხების შემდეგ, ამ კომპანიის ვასალი გახდა. კომპანიის მიერ აუდის ანექსიის შემდეგ (1856 წ.) ოლქი ინდოეთის აჯანყების (1857) მნიშვნელოვან კერად იქცა. ამჟამად, აუდის ტერიტორია უტარ-პრადეშის შტატში შედის.
ლიტერატურა
ქართული საბჭოთა ენციკლოპედია (ქსე), ტ. 2, გვ. 7, თბ., 1977 წ.
ინდოეთი
აპერიბე

აპერიბე — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 71 მეტრზე. მიეკუთვნება რიო-დე-ჟანეიროს შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-ანტონიუ-დი-პადუის შემადგენლობაში.
2010 წლის მონაცემებით, მოსახლეობა 10 213 ადამიანს შეადგენდა, მოსახლეობის სიმჭიდროვე 107.92 კმ²-ზე. ფართობი 94 636 კმ²-ია.
იხილეთ აგრეთვე
რიო-დე-ჟანეიროს შტატი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
რიო-დე-ჟანეიროს შტატის მუნიციპალიტეტები
Apaga, Armenia

Apaga, Armenia
Apaga (until 1935, Verin Turkmenlu) is a town in the Armavir Province of Armenia.
See also
Armavir Province
References
World Gazeteer: Armenia – World-Gazetteer.com
Populated places in Armavir Province
Yazidi populated places in Armenia
კობუსკა-ვეკე

კობუსკა-ვეკე — სოფელი მოლდოვაში, ანენი-ნოის რაიონში. მდებარეობს ზღვის დონიდან 76 მეტრზე. 2004 წლის მონაცემებით, მოსახლეობა 2 079 ადამიანს შეადგენდა.
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ანენი-ნოის რაიონის სოფლები
ცვიკაუს რაიონი

ცვიკაუს რაიონი — რაიონი გერმანიაში. რაიონის ცენტრი — ქალაქი ცვიკაუ. რაიონი შედის საქსონიის ფედერალურ მხარეში. ექვემდებარება კემნიცის ადმინისტრაციულ ოლქს. იკავებს 949,33 კვ. კმ. ფართობს. მოსახლეობა შეადგენს 342 440 ადამიანს. მოსახლეობის სიმჭიდროვე — 361 ადამიანი/კვ.კმ-ზე. რაიონის ოფიციალური კოდი — 14 5 24.
რესურსები ინტერნეტში
www.landkreis-zwickau.de ოფიციალური საიტი
საქსონიის რაიონები
ადამიანის წონა

ადამიანის წონა — ფიზიკური განვითარების, ჯანმრთელობისა და შრომისუნარიანობის ერთ-ერთი მნიშვნელოვანი მაჩვენებელი. ადამიანის წონა დაკავშირებულია სქესობრივ და ასაკობრივ თავისებურებებთან. ორგანიზმის განვითარების პროცესში ადამიანის წონა მნიშვნელოვნად იცვლება. 5 თვის ნაყოფი იწონის დაახლოებით 300 გ, დროული ახალშობილის წონაა — 2500-4000 გ (გოგონები 100-200 გ ნაკლები) და ბევრადაა დამოკიდებული მშობლების ინდივიდუალურ თავისებურებებზე, დედის საყოფაცხოვრებო პირობებზე, მის ნერვულ სისტემაზე, პროფესიაზე, ფიზიკურ დატვირთვაზე ორსულობის უკანასკნელ თვეებში, გადატანილ დაავადებებზე და სხვ. ახალშობილი პირველი ორი დღე, როგორც წესი, წონაში იკლებს 6-9%-ით (ე. წ. ფიზიოლოგიური დაკლება), 12-15 დღეში ბავშვის წონა აღდგება. პირველ ორ თვეში ახალშობილი ყოველდღიურად მატულობს 25 გ. 4,5-5 თვეზე ბავშვის წონა ორმაგდება, ხოლო წლისთავზე სამმაგდება. ადამიანის წონას მომდევნო ასაკში ინდივიდუალური თავისებურებანი განაპირობებს, იგი დამოკიდებულია ორგანიზმის ფორმირებასა და ადამიანის საყოფაცხოვრებო პირობებზე. სქესობრივი მომწიფების პერიოდში გოგონები იმავე ასაკის ბიჭებზე მეტს იწონიან. სქესობრივი მომწიფების წინა და შემდგომ ხანაში წონით ვაჟები უსწრებენ გოგონებს. 25-40 წლის ასაკი ადამიანის წონის სტაბილურ პერიოდად ითვლება. ამ ასაკის საშუალო წონად მიღებულია 64 კგ მამაკაცთათვის, 56 კგ ქალებისათვის — 40-55 წლისათვის ადამიანის წონა განსაკუთრებით მატულობს, ხოლო 55-60 წლის შემდეგ, ქსოვილებში მიმდინარე ატროფიული პროცესების შედეგად, როგორც წესი, რამდენიმე კგ-ით იკლებს.
ორგანიზმის განვითარების პროცესში იცელება ორგანოებისა და ქსოვილების წონითი შეფარდება. ასაკსრული ადამიანების წონითი შეფარდება სხვადასხვანაირია სქესობრივი განსხვავების მიხედვითაც. მაგ., მამაკაცის კუნთები შეადგენს მისი სხეულის წონის 42%, ძვლები — 18%, ცხიმოვანი ქსრვილი — 12%; ქალისა; კუნთები — 36%, ძვლები — 16%, ცხიმოვანი ქსრვილი— 24%.
პათოლოგიური მდგომარეობის დროს ადამიანის წონა იცელება. მატულობს გადაჭარბებული კვების, ნივთიერებათა ცვლისა და შინაგანი სეკრეციის ფუნქციის დარღვევის, ორგანიზმში სითხის შეკავების დროს, იკლებს არასაკმაო ან უხარისხო კვების, საჭმლის მომნელებელი ორგანოების ფუნქციის დაქვეითების, ავთვისებიანი წარმონაქმნების, ენდოკრინული და ნივთიერებათა ცვლის დარღვევისა და ნერვული სისტემის ზოგიერთი დაავადების დროს.
ლიტერატურა
ადამიანის წონა